Det ble avholdt styremøter nr. 6-12 i Momarken-selskapene 21-06 på selskapets kontor. Samtlige styremedlemmer var til stede. Fra administrasjonen deltok daglig leder Knut Ekhaugen.

Driftsselskapet

Godkjenning av referat fra forrige møte.

Referatet ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsrapport pr uke 24.
* Økonomikonferanse 13-14/6 i regi NR.
* Terminliste 2013 – første utkast.
* Nytt sommertravkonsept 2013 hvor det er møte i prosjektgruppa 27/6.
* Henstilling fra DNT om aktiviteter på seremoniplass.
* Forslag fra ØT om at Arne Steen erstatter Ole Jonny Solberg som forbundets representant i lisensnemda på Momarken.
* Grillkos etter V75-stevnet 7/7 for ansatte inkl. løpsdagsfunksjonærer, styret og Damegruppa.

Orienteringen med kommentarer ble tatt til etterretning.

Regnskapsrapport pr mai.

Rapporten med kommentarer ble tatt til etterretning.

Medfinansiering fra DS’ene av økte kostnader ifm ny TV-avtale.

Det var utarbeidet et saksnotat hvor administrasjonens forslag til vedtak var:
Momarken kan ikke akseptere å være med på et spleiselag for merkostnad TV – og har heller ikke midler til dette. I stedet foreslåes at NR inndrar støtte til V75-stevnet 17/10.

Vedtak: Styret vedtok enstemmig administrasjonens forslag men uten inndraging av støtte til V75-stevnet 13/10. Administrasjonen ble bedt om at saken føres opp på agendaen DS-styreleder-møte Jarlsberg.

Styrearbeid.

Styret vedtok å utsette saken til neste styremøte.

Eventuelt.

Oppslaget i dagens TGN om omorganiseringsprosjekt for hestesporten ble diskutert.